## Obvezatne upute broj VII - glasovanje u inozemstvu

### NN 175/2004 (13.12.2004.), Obvezatne upute broj VII - glasovanje u inozemstvu

# DRŽAVNO IZBORNO POVJERENSTVO REPUBLIKE HRVATSKE

3038

Na teme­lju
članka 22. točke 2. Zakona o izboru predsjednika Republike Hrvatske (»Narodne
novine«, br. 22/92, 42/92 – isp.; 71/97) Državno izborno povjerenstvo Republike
Hrvatske propisuje

## OBVEZATNE UPUTE BROJ VII

### GLASOVANJE U INOZEMSTVU

1. U izborima za predsjednika Republike Hrvatske,
birači – držav­ljani Republike Hrvatske koji nemaju prebivalište u Republici
Hrvatskoj, birači koji se u doba izbora – na dan 2. siječ­nja 2005. zateknu
izvan granica Republike Hrvatske, te birači koji trajnije borave u inozemstvu,
a imaju prebivalište u Republici Hrvatskoj, ostvaruju svoje biračko pravo na
biračkim mjestima u diplomatsko-konzularnim predstavništvima i inozemnim
uredima Republike Hrvatske.

GLASOVANJE
BIRAČA KOJI NEMAJU PREBIVALIŠTE U REPUBLICI HRVATSKOJ

2. Birači
koji nemaju prebivalište u Republici Hrvatskoj dužni su prije glasova­nja predočiti
biračkom odboru:

– dokaz
o hrvatskom držav­ljanstvu (putovnica izdana u Republici Hrvatskoj, vojna
iskaznica, domovnica) osim u slučaju kada je birač već upisan u izvodu iz
popisa birača koji je dostav­ljen na biračko mjesto u inozemstvu,

– dokaz
o identitetu (putovnica, strana osobna iskaznica, vozačka dozvola), bez obzira
je li isprava izdana u Republici Hrvatskoj ili inozemstvu te je li isprava važeća
ili joj je istekao rok važe­nja, dakle bitno je da se radi o javnoj ispravi iz
koje se nedvojbeno može utvrditi identitet birača,

– dokaz
o prebivalištu u inozemstvu (javna isprava strane države kojom se može utvrditi
prebivalište), osim u slučaju kada je birač već upisan u izvodu iz popisa birača
koji je dostav­ljen na biračko mjesto u inozemstvu.

GLASOVANJE
BIRAČA KOJI IMAJU PREBIVALIŠTE U REPUBLICI HRVATSKOJ, A NA DAN IZBORA SE
ZATEKNU U INOZEMSTVU

3. Biračima
koji na dan izbora neće glasovati u Republici Hrvatskoj, nadležno tijelo državne
uprave izdat će, na ­njihov zahtjev, potvrde o upisu u popis za glasova­nje u
inozemstvu (da­lje: potvrda za glasova­nje u inozemstvu).

Izdava­nje
takve potvrde birač može zatražiti odmah nakon raspisiva­nja izbora, a
najkasnije zak­ljučno s 31. prosinca 2004.

Birački
odbor upisat će takvog birača u popis za glasova­nje prije ne­go što mu dozvoli
glasova­nje na biračkom mjestu u inozemstvu.

Birač
je dužan i prije glasova­nja predočiti biračkom odboru:

– dokaz
o hrvatskom držav­ljanstvu i biračkom pravu (do­mov­nica, putovnica, osobna
iskaznica, vojna iskaznica),

– dokaz o identitetu (putovnica, osobna iskaznica
izdana u Republici Hrvatskoj, vozačka dozvola, bez obzira je li isprava izdana
u Republici Hrvatskoj ili inozemstvu te da li je isprava važeća ili joj je
istekao rok važe­nja, dakle bitno je da se radi o javnoj ispravi iz koje se
nedvojbeno može utvrditi identitet birača,

– potvrdu za glasova­nje u inozemstvu.

Potvrdu za glasova­nje u inozemstvu birač je dužan
predati biračkom odboru kod dolaska na biračko mjesto i ista čini sastav­ni dio
izbornog materijala (popisa za glasova­nje) za to biračko mjesto.

4. Tijela državne uprave u Republici Hrvatskoj
dostavit će nadležnim gradskim, odnosno općinskim izbornim povjerenstvima popis
izdanih potvrda za glasova­nje u inozemstvu s oznakom birača kojima su potvrde
za glasova­nje u inozemstvu izdane i oznakama biračkih mjesta na kojima su birači
upisani u izvode iz popisa birača u Republici Hrvatskoj.

Takve popise nadležna gradska, odnosno općinska
izborna povjerenstva pravovremeno će dostaviti biračkim odborima na svome području,
zajedno s ostalim izbornim materijalom.

Prije
početka glasova­nja na biračkom mjestu u Republici Hrvatskoj birački odbor će,
prema popisu izdanih potvrda za glasova­nje u inozemstvu, dobivenom od nadležnoga
gradskog, odnosno općinskoga izbornog povjerenstva, u izvodu iz popisa birača
označiti birača koji je dobio potvrdu za glasova­nje u inozemstvu i to stav­lja­njem
oznake »X« ispred rednog broja tog birača.

Birački
odbor tako će postupiti osim u slučaju kada je takav birač već izdvojen iz
izvoda iz popisa birača za biračko mjesto i upisan na poseban popis onih birača
kojima je izdana potvrda o privremenom ispisu i koji je dostav­ljen uz izvod iz
popisa birača.

Ako
birač kojemu je izdana potvrda za glasova­nje u inozemstvu i koje­g je, u
skladu s ovom Obvezatnom uputom, birački odbor prije početka glasova­nja označio
u izvodu iz popisa birača ili je već označen na posebnom popisu dostav­ljenom
na biračko mjesto uz izvod iz popisa birača, pristupi na biračko mjesto na
kojem je upisan u izvod iz popisa birača, birački odbor dopustit će glasova­nje
tom biraču, samo ako biračkom odboru preda potvrdu koja mu je izdana za glasova­nje
u inozemstvu.

Ako je
dozvolio glasova­nje takvom biraču, birački odbor zadržava navedenu potvrdu
koja postaje sastavni dio izbornog materijala za to biračko mjesto.

GLASOVANJE
BIRAČA KOJI TRAJNIJE BORAVE U INOZEMSTVU, A IMAJU PREBIVALIŠTE U REPUBLICI
HRVATSKOJ

5. Biračima
koji imaju prebivalište u Republici Hrvatskoj, a nasta­njeni su ili trajnije
borave u inozemstvu birački odbor će na biračkom mjestu u inozemstvu dopustiti
glasova­nje i bez potvrde za glasova­nje u inozemstvu.

Takav
birač dužan je predočiti biračkom odboru:

– dokaz
o hrvatskom držav­ljanstvu i biračkom pravu (do­mov­nica, putovnica, osobna
iskaznica, vojna iskaznica),

– dokaz
o identitetu (putovnica, osobna iskaznica izdana u Republici Hrvatskoj, vozačka
dozvola), bez obzira je li isprava izdana u Republici Hrvatskoj ili inozemstvu
te je li isprava važeća ili joj je istekao rok važe­nja, dakle bitno je da se
radi o javnoj ispravi iz koje se nedvojbeno može utvrditi identitet birača,

– dokaz
o trajnijem boravku u inozemstvu (dozvola boravka ili neka druga javna isprava
kojom se dokazuje trajniji boravak).

Klasa:
020-03/04-03/08
Urbroj: 599-04-01
Zagreb, 8. prosinca 2004.

Predsjednik
**Ivica** **Crni****ć, dipl****. iur**., v. r.

Uputa, NN 175/2004-3038